‎(8 กรกฎาคม 2015)
‎(ุ6 ปีก่อนเหตุฆาตกรรมแม็กกี้และพอล)
‎แฮมป์ตันเคาน์ตี้ 911 มีเหตุด่วนที่ไหนคะ
‎ฮัลโหล คือผมขับมาตามถนนคร็อกเก็ตวิลล์
‎ผมเห็นใครไม่รู้นอนแผ่อยู่
‎อยู่บนถนนหรือข้างทางคะ
‎บนถนนเลย
‎บนถนนเหรอคะ
‎เดี๋ยวจะมีใครมาชนเข้า
‎ได้ค่ะ เราจะส่งเจ้าหน้าที่ไปที่นั่นนะคะ
‎- โอเค ‎- เรียบร้อยค่ะ
‎ในปี 2019 ข่าวเด่นของสํานักข่าวเรา ‎คือเรื่องเรือชนสะพาน
‎ต่อมาในปี 2021 ก็เป็นเรื่องฆาตกรรมสองศพ
‎ในระหว่างทําข่าวการตาย ‎ของพอลและแม็กกี้ เมอร์ดอห์
‎เราก็ได้รับเบาะแสจากบุคคลนิรนาม ‎ผ่านทางเว็บไซต์
‎เกี่ยวกับรายงานของตํารวจทางหลวง
‎เรื่องการตายของสตีเฟน สมิธ ในปี 2015
‎มีคนพบศพของสตีเฟน สมิธ
‎กลางถนนทางหลวงชนบทในแฮมป์ตันเคาน์ตี้
‎ต่อมาก็มีคนไปพบรถของเขา ‎ไม่ไกลจากจุดที่พบศพ
‎ผมเริ่มคุยกับแหล่งข่าว
‎สตีเฟน สมิธคือใคร มีที่ไปที่มายังไง
‎และตอนนั้นผมได้เริ่มฟังการสัมภาษณ์
‎เจ้าหน้าที่ในตอนนั้น บันทึกเทปไว้เมื่อปี 2015
‎(กรมยานยนต์ เซาท์แคโรไลนา)
‎ทรูเปอร์ โรเวลล์ ‎เหตุการณ์นี้เกิดขึ้นเมื่อเดือนกรกฎาคม วันที่...
‎วันที่ 8 ปี 2015
‎ลองเล่าเรื่องวันนั้นให้ฟังหน่อย
‎จากข้อมูลที่เรารวบรวมมาได้ เขาเป็น...
‎ชายหนุ่มนิสัยดี ‎รถเขามีปัญหาเครื่องยนต์ระหว่างทางกลับบ้าน
‎น้ํามันหมด หรือปัญหาอะไรสักอย่าง ‎แล้วเขาก็เริ่มออกเดิน
‎ผมออกไปตอนตีสี่ครึ่งของเช้าวันนั้น
‎พอไปถึงที่เกิดเหตุ ผมเห็นเด็กหนุ่มผิวขาว
‎นอนแผ่อยู่บนพื้นถนน มีบาดแผลร้ายแรงที่ศีรษะ
‎ในที่เกิดเหตุไม่มีอะไรบ่งชี้ว่าเป็นอุบัติเหตุรถยนต์
‎เสื้อผ้าเขาไม่ได้ฉีกขาด ‎ยังสวมรองเท้าทั้งสองข้าง
‎มือถือยังอยู่ในกระเป๋า
‎ถนนเส้นนี้เป็นเส้นนอกเมืองที่มืดมาก
‎แต่ถ้าจะมีใครตกเป็นเหยื่อโดนรถชน
‎เราก็ไม่น่าจะพบเขาอยู่บนถนน
‎ไม่น่าจะพบตัวเขา ‎ทั้งที่ยังสวมรองเท้าหลวมๆ คู่นั้นอยู่
‎อาการบาดเจ็บที่ผมเห็นคือที่ศีรษะ
‎เราไม่น่าจะพบตัวเขาพร้อมรอยเลือดแบบนั้น
‎แบบที่ปรากฏให้เห็น
‎ไม่น่าจะพบตัวเขาในท่าแบบที่เราพบ
‎มีคนตามดูคดีนี้ ‎และรายงานก็ตั้งคําถามไว้เจาะจง
‎ปัญหาคือ ไม่มีใครเจาะลึกเลย
‎อย่างที่บอก เราไม่รู้แน่ชัด
‎ไม่เคยมีใครบอกอะไรเราต่างจากนั้น
‎ผมก็เลยติดต่อแหล่งข่าวที่สํานักงานตัวแทน
‎ขอสําเนารายงานฉบับนั้นมา
‎ตรวจสอบความถูกต้องของสําเนา
‎แล้วผมก็กวาดตาไปเห็นทันที...
‎(บัสเตอร์ เมอร์ดอห์)
‎ว่ามีชื่อบัสเตอร์ เมอร์ดอห์อยู่ในรายงาน
‎(Murdaugh Murders: คดีฉาวแดนใต้)
‎(โรงเรียนมัธยมปลาย เวดแฮมป์ตัน)
‎ฉัน มัลลอรี่ กับคอนเนอร์
‎เราเรียนม.ปลายรุ่นเดียวกันกับสตีเฟน
‎เขาเป็นคนน่ารักมาก นิสัยดี
‎เขารักเพื่อนๆ
‎เป็นคนที่มีความสุข
‎สตีเฟนกับฉันได้มาเป็นเพื่อนกันตอนฉันอยู่ป.สี่
‎ฉันคิดอยู่ตลอดว่าเขาเป็นคนเฮฮา
‎และฉันชื่นชมบุคลิกของเขามาก
‎เพราะเขาไม่สนใจว่าคนอื่นคิดยังไงกับเขา
‎เขาเป็นตัวของตัวเองเสมอ
‎เขาชอบเต้นไปทั่ว ร้องเพลง แล้วมันก็ตลกดี
‎ตอนนั้นฉันอยู่กับมัลลอรี่
‎ที่เกิดเหตุอยู่ห่างจากที่ที่เธออยู่ ‎ถัดไปอีกแค่สองสาย
‎ตอนนั้นเราพากันกลัวที่มีคนตาย
‎อยู่กลางถนนเลย
‎ไม่เคยมีเรื่องแบบนี้มาก่อนในแฮมป์ตันเคาน์ตี้
‎ตอนแรกๆ ที่เกิดเรื่อง ‎ตอนแรกๆ ที่เขาถูกฆ่าตาย
‎คนทั้งเมืองพากันเดินขบวน ‎เพื่อส่งกําลังใจให้กับทางครอบครัว
‎และอยากหาคําตอบว่ามันเกิดอะไรขึ้น
‎แต่แล้วคดีนี้ก็หายไปเลย
‎(สตีเฟน สมิธ)
‎คดีของสตีเฟนเงียบไปเลย
‎คุณแม่ของเขา แซนดี้ สมิธ จ้างนักสืบเอกชน
‎ในฐานะนักสืบ สิ่งแรกที่ควรทําคือดูงานทั้งหมด
‎ที่มีคนทําไว้แล้ว ก่อนจะลงไปสืบเอง
‎ที่เซาท์แคโรไลนา ‎ตํารวจทางหลวงเป็นผู้สืบคดีการเสียชีวิต
‎ที่เกี่ยวข้องกับอุบัติเหตุทางรถยนต์
‎ในช่วงสองสามสัปดาห์แรก ‎ตํารวจทางหลวงพากันไฟลุก
‎ไล่สัมภาษณ์คนให้ได้เยอะที่สุด
‎เพื่อนร่วมงานของสตีเฟน เพื่อนของสตีเฟน ‎เพื่อนที่โรงเรียน ว่าไป
‎หมายเลขคดีคือ ซีแอล-062
‎ผมอยากคุยกับคุณหน่อย
‎เรื่อง... เรื่องการสืบคดีฆาตกรรมสตีเฟน สมิธ
‎รู้ใช่ไหมว่าผมพูดเรื่องอะไร
‎อ๋อครับ รู้ครับ
‎บอกมาได้เลยว่าคุณรู้อะไรมา
‎ทีแรกที่มีคนบอกคือ เขาโดนรถชน
‎โดนนั่น โดนนี่
‎ผมได้ยินมาว่าเขาโดนรถชน แค่นั้นเลย
‎ใช่ เห็นว่าชนแล้วหนี
‎ยังไม่มีเรื่องไหนชัดเจนจริงๆ เลย
‎ผมกล้าบอกเลย เขาไม่ได้โดนรถชน
‎ไม่นานมานี้ผมได้ยินว่ามี...
‎เด็กหนุ่มสองหรือสามคน อยู่ในรถ
‎เดาว่าพวกนั้นน่าจะพยายามหาเรื่องเขา ‎หรืออะไรประมาณนั้น
‎แต่มันก็แค่ข่าวลือ ‎ไม่มีใครอ้างเลยว่าตัวเองคือแหล่งข่าว
‎ทุกคนได้ยินมาจากคนอื่นอีกที
‎ผมต้องหาใครสักคนที่เต็มใจ...
‎ที่จะให้ข้อมูลที่แน่ชัดกับผม
‎และผมเข้าใจข้อจํากัดของคุณ
‎เพราะผมได้ยินมาว่า คนที่เกี่ยวข้องกับชื่อนั้น
‎เที่ยวบอกคนอื่นว่า...
‎ไม่ให้... คือ...
‎ประมาณว่าขู่หรือกดดันคนอื่น
‎ว่าถ้าได้ยินอะไรมาก็ปิดปากให้สนิท
‎เธอบอกว่านายไม่เชื่อแน่ว่าเขาว่ากันว่าใครทํา
‎แล้วเธอก็พูดชื่อเขา แล้วผมก็ช็อคไปเลย
‎พวกคุณได้ยินไปแล้ว ผมได้ชื่อมา และ...
‎ผมได้ชื่อหนึ่งมา
‎และชื่อนั้นคือ... ชื่อของเขาคือบัสเตอร์ เมอร์ดอห์
‎บัสเตอร์ เมอร์ดอห์
‎มีแต่คนมาบอกฉันว่าเป็นเด็กตระกูลเมอร์ดอห์
‎คนพูดแบบนั้นซ้ําๆ
‎(พอล เมอร์ดอห์ ‎รุ่นที่ห้า)
‎ทีแรกที่ได้ยินแบบนั้น
‎ผมคิดไปถึงเมอร์ดอห์คนน้อง
‎พอล น้องชายของบัสเตอร์ เพราะว่า...
‎พอลจะเป็นประเภท ‎"ฉันนามสกุลเมอร์ดอห์และฉันจะทําอะไรก็ได้"
‎- เข้าใจผมไหม ‎- ครับ
‎ทุกคนต่างก็...
‎อายที่จะพูดออกมา เข้าใจผมไหม
‎เพราะว่า...
‎เพราะ... ผมไม่อยากพูดว่าอํานาจ แต่เพราะ...
‎ชื่อนั้นมันมาพร้อมมาตรฐานบางอย่าง
‎เวลาพูดชื่อ "เมอร์ดอห์" ในแฮมป์ตันเคาน์ตี้
‎พอฟังคําสัมภาษณ์แล้ว มันชัดเจนมาก
‎การตายของสตีเฟนพัวพันกับตระกูลเมอร์ดอห์
‎ข่าวลือข่าวเดียวที่เราได้ยินมาคือ ‎เป็นไปได้ว่าบัสเตอร์เขามี
‎ความสัมพันธ์บางอย่างกับสตีเฟน
‎ครับ
‎ผมเคยเป็นครูสอนวิทย์ที่เวดแฮมป์ตัน
‎มีข่าวลือว่าสตีเฟนกับบัสเตอร์เป็นเพื่อนกัน
‎สตีเฟนเป็นคนฉลาดมาก
‎แล้วก็เคยช่วยบัสเตอร์ทํารายงานด้วย
‎และน่าจะช่วยสอนการใช้คําพูดดีๆ ด้วย
‎สตีเฟน สมิธเป็นเกย์ ‎เขาอาศัยอยู่ในแฮมป์ตันเคาน์ตี้
‎พระเจ้าเองก็ทรงรู้ว่าชีวิตเขาไม่ง่ายเลย
‎มาจากเมืองแบบนั้น เมืองที่สังคมไม่ได้เปิดกว้าง
‎และคงมีคนพูดถึงเขา
‎(สตีเฟน สมิธ ‎เพื่อนเรียก: สตีเฟน)
‎มีข่าวลือว่อนไปทั่ว
‎ว่าบัสเตอร์กับสตีเฟนสนิทกัน
‎คนที่เป็นเกย์ในตระกูลเมอร์ดอห์คงโดนดูถูก
‎อย่างที่บอก ผมรู้จักตระกูลเมอร์ดอห์มาทั้งชีวิต
‎แฮมป์ตันไม่ใช่... ไม่ใช่เมืองที่ใหญ่มาก
‎ผมว่าพวกเขาคงไม่อยากให้เกิดอะไรขึ้นกับ
‎ชื่อหรือกิตติศัพท์ หรืออะไรอย่างนั้น
‎ทันทีที่มีชื่อเมอร์ดอห์โผล่มาในสมการ
‎หรือมีความสัมพันธ์เกี่ยวข้องกับสตีเฟน
‎ฉันว่ามันเปลี่ยนมุมมองในคดีนี้ไปเลย
‎จากที่ทวงความเป็นธรรมให้สตีเฟน ‎เปลี่ยนเป็นการปกป้องเมอร์ดอห์
‎และยืนยันให้รู้โดยทั่วกัน ‎ว่าพวกเขาไม่ได้มีส่วนรู้เห็นอะไร
‎หรือต่อให้มี คนก็ไม่อยากสนใจอยู่ดี
‎คุณช่วยบอกผมได้ไหมว่า ‎คุณรู้อะไรมาบ้างเรื่องคดีสตีเฟน สมิธ
‎ไม่รู้เลย เท่าที่รู้ก็มีแค่คําบอกเล่า
‎คือว่าในจุดนี้มันก็...
‎เราเปิดรับข้อมูลทุกอย่าง
‎เรื่องที่เกี่ยวข้องกับเหตุการณ์นั้น ‎ที่ฉันเคยได้ยินมาหลายครั้ง
‎คือบัสเตอร์กับสตีเฟนมีสัมพันธ์กันอย่างลับๆ
‎และพวกเขาอยากเปิดเผย ‎กับครอบครัวของบัสเตอร์
‎จากนั้นคนก็ลือกันต่อ ถึงคืนที่สตีเฟนตาย
‎ว่าเขาเลิกเรียนกําลังจะกลับบ้าน
‎แล้วรถก็เกิดน้ํามันหมด
‎ผมรู้แค่ว่าเขาพูดว่า
‎บัสเตอร์กับคนอีกหนึ่งหรือสองคน
‎ขับรถมาตามถนน 601
‎มองไปเห็นรถจอดอยู่ข้างทาง
‎และน่าจะเห็นคนเดินอยู่
‎ตามข่าวลือ ‎สตีเฟนรู้สึกสบายใจพอที่จะขอให้บัสเตอร์ช่วย
‎และบัสเตอร์ก็บังเอิญอยู่แถวนั้นพอดี
‎กําลังกลับบ้านกับเพื่อน ‎หลังจบการแข่งซอฟต์บอล
‎พวกนั้นพยายามที่จะ...
‎ผมก็ไม่อยากพูดหรอกว่าหาเรื่องสตีเฟน
‎หรืออะไรแบบนั้น
‎ฉันเชื่อว่าเขารับสตีเฟนขึ้นรถ
‎และหลอกให้สตีเฟนคิดว่า ‎พวกเขาจะไปส่งกลับบ้าน
‎แต่ฉันว่าพวกเขาขับไปได้อีกไม่ไกล
‎แล้วตอนนั้นก็เริ่มเกิดเหตุ
‎ฉันเชื่อว่าพวกเมอร์ดอห์ทําทุกอย่าง
‎เพื่อปิดปากทุกคนในคืนนั้น
‎มีคนบอกฉันว่าเป็นบัสเตอร์ และฉัน...
‎ฉันคิดว่าทําอะไรไม่ได้หรอก เพราะนามสกุลเขา
‎(แรนดี้ เมอร์ดอห์ ‎รุ่นที่สี่)
‎วันที่สตีเฟนจากไป
‎แรนดี้ เมอร์ดอห์คือคนที่สองที่โทรหาพ่อฉัน ‎ต่อจากเจ้าหน้าที่ชันสูตรศพ
‎และเขาบอกว่าอยากรับทําคดีนี้
‎และจะไม่คิดค่าใช้จ่าย
‎(นายวิลเลียมส์ระบุว่า...)
‎มันแปลกๆ นะ
‎(ที่เขามาบอกก็เพราะ ‎แรนดี้ เมอร์ดอห์บอกให้เขาโทร)
‎พวกเมอร์ดอห์รู้ดี พวกนั้นรู้ว่า...
‎- โอเค ‎- เราจับตาดูเขาอยู่
‎ผมจะคุยกับบัสเตอร์เร็วๆ นี้ ‎บอกเขาว่า "ฟังนะ คือว่า...
‎นายต้องสารภาพเรื่องนี้"
‎"ถ้ามันเป็นอุบัติเหตุ ก็แค่ต้องออกมาพูด"
‎"ใช่ไหม ให้เรื่องมันเข้ากระบวนการ ‎ทางครอบครัวจะได้ไม่ค้างคาใจ"
‎ผมอยากคุยกับบัสเตอร์
‎ผมอยากคุยกับอเล็กซ์
‎แต่คดีนี้ไม่มีอะไรเกิดขึ้นเลย ไม่มี
‎ไม่มีใครตามสืบอะไรอีก
‎คดีเงียบหายไปซะเฉยๆ
‎ในเทปบันทึกของตํารวจทางหลวง ‎มีการพูดชื่อเมอร์ดอห์
‎หลายครั้ง โดยคนหลายคน
‎แต่ดูเหมือนว่าไม่มีใครเคยได้สัมภาษณ์บัสเตอร์
‎หรือคนอื่นในครอบครัวเมอร์ดอห์เลย
‎ทําไมล่ะ
‎ภายในหนึ่งเดือนหลังพบศพ
‎เราได้ยินข่าวลือว่าเมอร์ดอห์อาจมีส่วนเกี่ยวข้อง
‎และผมได้รู้มาจากการเป็นนักข่าวว่า ‎ถ้าคุณได้ยินข่าวลือเดิมๆ
‎จากคนหลายๆ กลุ่ม ไม่ว่าคุณจะไปที่ไหน
‎แปลว่ามันเป็นข่าวลือที่ดีมาก ‎หรือไม่ก็มีส่วนที่เป็นจริง
‎เราทําข่าวลงหนังสือพิมพ์ ‎ฉบับวันขอบคุณพระเจ้าปี 2015
‎แซนดี้ สมิธวิงวอนต่อคนในชุมชน
‎"ลูกชายฉันถูกฆ่า"
‎"ถ้าคุณรู้อะไร ได้โปรดบอกเราเถอะ"
‎"เราแค่ต้องการคําตอบ ไม่ให้ค้างคา"
‎เราใส่ชื่อเมอร์ดอห์ลงไปในข่าวไม่ได้
‎ถ้าไม่อยากถูกฟ้องร้อง
‎เราบอก "มีข่าวลือว่า ‎ตระกูลดังที่ใครๆ ก็รู้จักมีส่วนเกี่ยวข้อง"
‎ทุกคนรู้ว่าเราพูดถึงใคร
‎เราตีพิมพ์ข่าวนั้น แล้วก็รอ
‎มีคนเดินมาหาผมตอนอยู่ร้านพิกกลีวิกกลี ‎แล้วตบหลังผม
‎"เรารู้สึกขอบคุณมากที่คุณทําข่าวนั้น"
‎"เราภูมิใจในตัวคุณมาก ที่คุณกล้าลงมือทํา"
‎เราเขียนหมด ‎แต่ไม่ได้ใส่ชื่อเมอร์ดอห์ลงไปในข่าว
‎แต่ข่าวนั้นก็ไม่ช่วยอะไร ไม่มีใครออกมาแสดงตัว
‎เล่าเรื่องมอร์แกนให้ผมฟังหน่อย
‎เพราะเธอได้ยินข่าวลือนั้น
‎แล้วก็เพิ่งเริ่มคบกับพอล
‎มอร์แกนบอกฉันว่าเธอคุยกับพวกเมอร์ดอห์
‎เรื่องข่าวลือของบัสเตอร์ ‎กับเพื่อนๆ เขา กับสตีเฟน
‎และตอนนั้นพอลอาจอยู่ด้วย
‎ตอนที่ฉันเริ่มคบกับพอล ‎มีผู้หญิงคนหนึ่งส่งข้อความหาฉันในเฟซบุ๊ค
‎บอกให้ฉันรู้ว่าเธอมีเหตุผลให้เชื่อ
‎ว่าคนที่ฆ่าสตีเฟนน่าจะเป็นพอลไม่ก็บัสเตอร์
‎คุณอเล็กซ์, แม็กกี้, บัสเตอร์, พอล กับฉัน ‎พวกเราอยู่กันที่บ้าน
‎นั่งกันอยู่ในห้องครัว เพิ่งกินข้าวเสร็จ
‎แล้วฉันก็ถามพวกเขาว่า ‎"ทําไมผู้หญิงคนนี้พูดแบบนี้"
‎พวกเขาหัวเราะแล้วพูดว่า
‎"เราไม่ฆ่าไอ้ตุ๊ดนั่นหรอก"
‎และฉันก็...
‎พอมองย้อนกลับไป
‎นั่นคือสัญญาณเตือนแรกที่ฉันเมิน
‎แต่ฉันคิดว่า พวกเขาคือเมอร์ดอห์
‎คนพวกนี้ไม่ฆ่าคนอื่นหรอก
‎(2 กุมภาพันธ์ 2018 ‎สามปีต่อมา)
‎เก้าหนึ่งหนึ่ง มีเหตุด่วนที่ไหนคะ
‎แม่บ้านฉันล้ม มีเลือดออกที่หัว
‎ฉันพยุงให้เธอลุกขึ้นไม่ได้
‎เธอตกลงมาจากไหนคะ
‎จาก... เธอตกจากบันได บันไดอิฐ
‎โอเค เธออยู่ข้างนอกหรือข้างใน
‎ข้างนอก
‎โอเค เธอพูดกับพวกคุณได้ไหม ‎หรือตอนนี้เธอมีสติไหม
‎ไม่ได้หมดสติ คือเธอพูดพึมพํา
‎ค่ะ คุณผู้หญิงอีกคนบอกว่า ‎เธอพยายามจะลุกแล้วก็ล้มลงอีกเหรอ
‎ไม่ใช่ ผมพยุงตัวเธอ
‎โอเค
‎เธอบอกให้ผมปล่อย แล้วเธอก็พยายามใช้แขน
‎แต่ก็ล้มลงไปอีก
‎โอเค พวกคุณรู้จักเธอไหม
‎เธอทํางานให้เรา
‎เธออายุเท่าไหร่
‎ไม่แน่ใจ น่าจะ 58
‎รู้จักชื่อเธอไหม
‎กลอเรีย แซทเทอร์ฟีลด์
‎โอเค รู้รึเปล่าว่า ‎เธอเคยเป็นโรคหลอดเลือดสมองไหม
‎คุณ เลิกถามสักที...
‎ฉันส่งคนไปแล้วค่ะ
‎(กลอเรีย แซทเทอร์ฟีลด์ ‎แม่บ้าน)
‎กลอเรีย แซทเทอร์ฟีลด์เป็นแม่บ้านของครอบครัว
‎และในเดือนกุมภาพันธ์ ปี 2018 ‎เธอไปที่บ้านหลังนั้น
‎และครอบครัวของเธอได้รับข่าวว่า
‎เธอสะดุดสุนัขของครอบครัวนั้นตรงบันได
‎แล้วล้มหงายหลัง ‎หัวกระแทกอย่างแรง และเสียชีวิต
‎ตลอดเวลาที่อยู่ในโรงพยาบาล ‎เธอไม่ตอบสนองเราเลย
‎ใช่
‎จากวันที่เธอเข้าโรงพยาบาล จนถึงวันที่เสีย
‎เธอบอกเราไม่ได้เลยว่าเกิดอะไรขึ้น
‎ฉันจําตอนที่รู้ว่าคุณกลอเรียเข้าโรงพยาบาลได้
‎วันหนึ่งอเล็กซ์กลับบ้าน
‎และบอกว่าเขาเพิ่งไปเยี่ยมเธอมา
‎จากนั้นรู้สึกว่า อีกสองวันต่อมาเธอก็เสีย
‎พอลรับไม่ได้กับการตายของกลอเรีย
‎เขาร้องไห้ เจ็บปวด
‎ฉันจําได้ตอนที่จะกลับจากงานศพ ‎เขาอยู่ในรถกับฉัน
‎แล้วเขาก็เล่าเรื่องต่างๆ ของเขากับเธอ ‎ความทรงจําต่างๆ และ...
‎การตายของกลอเรียมีผลกับเขามาก
‎(8 ก.พ. 1961 ‎26 ก.พ. 2018)
‎แต่วันที่ฉันได้รู้ว่าเขาสะดุดล้ม
‎กระดูกซี่โครงหัก และบาดเจ็บร้ายแรงที่สมอง
‎ในใจฉันรู้สึกว่า เกิดเรื่องไม่ดีขึ้นกับเธอ
‎และไม่ได้เกิดเพราะหมา
‎คุณอเล็กซ์ เขาเป็นคนอ่านยากมาก
‎ในตอนนั้น เขาติดยาแก้ปวดอย่างหนัก
‎ช่วงสุดสัปดาห์พอลจะอยู่บ้านหลังนั้น
‎และคอยดูให้แน่ใจว่าพ่อเขาถอนยา
‎ฉันเคยไปอยู่ที่นั่นหนหนึ่ง และฉัน...
‎อเล็กซ์เป็นคนผิวขาวอยู่แล้ว ‎แต่วันนั้นเราแทบจะมองทะลุตัวเขาได้เลย
‎เพราะเขานั่งอยู่บนโซฟาแล้วก็...
‎โยกตัวบนโซฟา เนื้อตัวซีดเผือด
‎พอเห็นแล้วปวดใจมาก แต่พอล...
‎พอลอยากช่วยพ่อเขาจริงๆ
‎มีครั้งหนึ่งคุณกลอเรียไปเจอยา
‎อยู่ในถุงเล็กๆ ‎ติดเทปกาวไว้กับใต้เตียงของอเล็กซ์ที่แฮมป์ตัน
‎พอลเป็นห่วงสุขภาพของพ่อเขามาก
‎พอลรู้ว่าเขาใช้ยา
‎กลอเรียอยากบอกให้พอลรู้
‎เพราะกลอเรียกลัวที่จะไปบอกแม็กกี้
‎เธอคงกลัวว่าจะตกงาน
‎หรือกลัวแม็กกี้พูดว่าเธอสอดรู้สอดเห็นเกินไป
‎เรื่องนี้เกิดต้นปี 2018 ปีเดียวกับที่เธอตาย
‎เธอรู้มากเกินไป
‎คุณคิดว่ากลอเรียรู้มากเกินไป ‎เธอถึงไม่อยู่ที่นี่วันนี้
‎(บิล เดาห์ตี้ - ไดแอน เดาห์ตี้)
‎ตอนที่เธอเสีย ผมเริ่มได้ยินข่าวลือ
‎วันหนึ่งผมอยู่ที่ร้านขายฮาร์ดแวร์
‎และมีคนเห็นแม็กกี้ เมอร์ดอห์เดินผ่าน ‎และคนคนนั้นพูดว่า
‎"นั่นไงยัยแก่แม็กกี้ ฆาตกร"
‎ผมถาม "ทําไมเรียกผู้หญิงคนนั้นแบบนั้นล่ะ"
‎เขาบอก "ก็เธอผลักแม่บ้านตกบันไดน่ะสิ"
‎ข่าวลือเวอร์ชันหนึ่งคือ ‎พอลเป็นคนผลักแม่บ้านตกบันได
‎อีกเวอร์ชันคือแม็กกี้เป็นคนผลัก
‎ผมไม่เคยเข้าใจหรอก
‎แต่ว่ามีข่าวลือ คําบอกเล่า
‎ว่าพอลอาจมีส่วนเกี่ยวข้องกับการตายของเธอ
‎และผม... ผมขอบอกคนทั้งโลกไว้เลย ‎ว่านั่นคือคําโกหก
‎เขา...
‎เขาไม่มีวันทําร้ายเธอแน่
‎จําได้ตอนจะกลับจากงานศพ
‎อเล็กซ์บอกพอลว่าเขาจะฟ้องตัวเอง
‎ข้อหามรณกรรมโดยมิชอบ ‎และเอาเงินให้พวกเขา
‎เขาบอกพอลกับฉันตรงๆ เลย
‎อเล็กซ์บอกว่าเขาจะยื่นฟ้องบริษัทประกัน
‎เพราะหมาพวกเขาขัดขากลอเรีย
‎เขาจะได้ช่วยลูกๆ ของกลอเรีย
‎และดูแลพวกแก เพราะพวกแกเสียแม่ไป
‎และเหตุก็เกิดในที่ดินของเขา
‎ผมโทรหาผู้ดูแลที่ดินของเมอร์ดอห์ ที่โมเซลล์
‎รอนนี่ ฟรีแมน
‎ผมอยากถามเขาว่า ‎เขาอยู่กับคนพวกนี้นานพอ
‎ที่จะได้ยินการพูดคุย ‎เรื่องการตายของสตีเฟน สมิธไหม
‎คําตอบของคําถามนั้นคือ ไม่
‎แต่ระหว่างการสัมภาษณ์ เราได้หยิบยก...
‎สถานการณ์ของกลอเรีย แซทเทอร์ฟีลด์ขึ้นมา
‎ตอนนั้นผมไปทํางานเวลา 7:30 น.
‎กลอเรียน่าจะเข้ามาประมาณ 8:30 น.
‎เดินขึ้นไปบนบ้าน
‎ถือแก้วแมคโดนัลด์ไว้ในมือหนึ่ง ‎ที่ไหล่สะพายกระเป๋า
‎เหมือนที่เธอทําทุกเช้า
‎แล้วแม็กกี้ก็โทรหาผมในอีก 15 นาทีต่อมา
‎ผมถามเธอว่าเกิดอะไรขึ้น แล้วเธอก็โวยวาย
‎"คุณต้องมาที่นี่ กลอเรียล้ม ‎เลือดนองเต็มไปหมดเลย"
‎เท้าเธออยู่สูงกว่าหัว
‎อย่างน้อยๆ เราก็ต้องจัดให้เธอนอนราบ
‎พอลก็เลยจับขาเธอ
‎ผมจับไหล่สองข้าง จัดให้เธอนอนราบ
‎จากนั้นแพทย์ฉุกเฉินก็มาถึง ‎แล้วตอนนั้นมีคุณ พอล กับแม็กกี้
‎รายงานสืบสวนบอกว่าอเล็กซ์คุยกับกลอเรีย
‎และเธอบอกว่าหมาขัดขา
‎นั่นไม่จริง เขาไม่ได้อยู่ที่นั่น
‎นี่คุณจะบอกว่าตอนที่แพทย์ฉุกเฉินออกเดินทาง ‎อเล็กซ์ยังไม่ได้อยู่ที่นั่นเหรอ
‎ถูก
‎ผมมาพบกับอเล็กซานเดอร์ เมอร์ดอห์
‎คุณเมอร์ดอห์ คุณเข้าใจใช่ไหมว่า ‎ผมจะบันทึกคําให้การ
‎- ครับ ‎- คุณให้อนุญาตใช่ไหม
‎- ครับ ‎- ช่วยบอกชื่อเต็มด้วยครับ
‎ริชาร์ด อเล็กซานเดอร์ เมอร์ดอห์
‎และ...
‎คุณใช้ชื่อว่าอเล็กซานเดอร์
‎ผมใช้ชื่ออเล็กซ์
‎โอเค
‎กลอเรียทํางานให้กับคุณหรือครอบครัวคุณ
‎นานแค่ไหนแล้ว
‎เธอทํางานให้ครอบครัวเรา...
‎น่าจะเกือบ 20 ปีได้
‎และเธอเป็นพี่เลี้ยงให้ลูกๆ ผมตอนที่พวกแก...
‎ตอนลูกคนเล็กผมเป็นทารก ก็...
‎และคุณได้พูดกับกลอเรีย
‎ก่อนที่เธอจะขึ้นรถพยาบาลไปใช่ไหม
‎- ใช่ครับ ‎- โอเค
‎คุณได้ถามเธอไหมว่าเกิดอะไรขึ้น
‎เธอบอกว่าหมาทําให้เธอล้ม
‎โอเค แปลว่าไม่มีพยานที่เห็นเหตุการณ์
‎- ตอนที่ล้มน่ะเหรอ ‎- ครับ
‎ไม่มีครับ เท่าที่ผมรู้ก็ไม่มี
‎โอเค
‎ในหัวพอล ฉันว่าเขาเชื่อจริงๆ ‎ว่าหมาเขาขัดขาเธอ
‎และนั่นทําให้เขารู้สึกดีขึ้น
‎ที่รู้ว่าพ่อเขาจะฟ้องตัวเอง ทําสิ่งที่น่ายกย่อง
‎และดูแลให้แน่ใจว่าลูกๆ ของเธอ ‎กับครอบครัวเธอจะไม่เป็นไร
‎เพราะงั้นฉันถึงไม่เคยพูดเรื่องที่ฉันสงสัย
‎มันแปลกมาก ‎ปีเดียวกันกับที่เธอเจอยาของอเล็กซ์
‎ไปบอกพอล และพอลบังคับให้พ่อถอนยา
‎คือฉันไม่...
‎ฉันว่ามีบางอย่างเกิดขึ้นกับเธอ
‎และฉันคิดว่านั่นไม่ใช่การจัดการที่ดี
‎ศพทุกศพมีเรื่องราว ‎ที่อเล็กซ์ เมอร์ดอห์เป็นคนบอกเล่า
‎ซึ่งตรงกับความต้องการของเขา
‎รักษาจักรวรรดิที่พวกเขาสร้างขึ้นไว้ได้
‎ปี 2015 มีคดีการตายที่น่าสงสัยมาก
‎อีกสามปีต่อมาก็มีอีกคดี น่าสงสัยเหมือนกัน
‎หลังจากนั้นก็เกิดเหตุฆาตกรรม ‎พอลกับแม็กกี้ที่โมเซลล์
‎ตอนนั้นแหละที่ประตูที่ปิดกั้นอยู่เปิดออกเต็มที่
‎ต่อไปมาฟังข่าวด่วนกันค่ะ
‎เป็นข่าวการสืบคดีฆาตกรรมสองศพ
‎สองแม่ลูกในเซาท์แคโรไลนา
‎เจ้าหน้าที่สืบสวนของรัฐได้เปิดการสืบสวน ‎คดีการตายในปี 2015 อีกครั้ง
‎ซึ่งมีความเชื่อมโยงกับการตายของ ‎พอลและมาร์กาเร็ต เมอร์ดอห์
‎ฝ่ายบังคับใช้กฎหมายของเซาท์แคโรไลนา
‎จะไม่ออกมาบอกว่ามีหลักฐานอะไร ‎ทําให้ตัดสินใจเช่นนั้น
‎หรือครอบครัวเมอร์ดอห์มีส่วนเกี่ยวข้องหรือไม่
‎ภายในสองสัปดาห์ ‎หลังเหตุฆาตกรรมสองศพที่โมเซลล์
‎เจ้าหน้าที่สืบสวนของรัฐบอกว่า ‎"เราจะเปิดการสืบสวนอีกครั้ง
‎ในคดีการตายของสตีเฟน สมิธ
‎เนื่องด้วยหลักฐานที่เราพบ ‎ในการสืบคดีฆาตกรรมสองศพนี้"
‎ทนายชื่อดังจากเซาท์แคโรไลนา ‎อเล็กซ์ เมอร์ดอห์
‎กําลังเผชิญข้อกล่าวหาหลายประการ
‎ในสายตาประชาชน ‎มีหลายคดีที่กําลังเผยความจริงออกมา
‎ฉันคิดว่าโลกของอเล็กซ์ค่อยๆ แตกเป็นเสี่ยงๆ
‎เขาไม่รู้จะทํายังไง
‎และที่หลังม่าน ‎สํานักงานกฎหมายเมอร์ดอห์ก็ได้พบว่าอเล็กซ์
‎อาจยักยอกเงินจากลูกความ
‎ทางสํานักงานแฉเขาและบีบให้ลาออก
‎สํานักงานกฎหมาย ‎จัดการประชุมเปิดอกและบอกว่า
‎"เรารู้ว่าคุณขโมยเงินไป"
‎"เราจะสืบสวนเรื่องนี้
‎และที่แย่กว่านั้นคือ ‎คุณไม่ใช่พวกเราอีกแล้ว"
‎"เราจะตัดคุณออก"
‎"สํานักงานกฎหมายที่ทวดของคุณสร้างมา ‎สุดจะทนกับคุณแล้ว"
‎เขาได้รู้ว่าโลกของเขากําลังจะทลาย
‎เราลองเอาใจเราไปใส่ใจคนคนนี้ดูสิ
‎ตอนนี้อเล็กซ์ เมอร์ดอห์จนตรอกแล้ว
‎(4 กันยายน 2021)
‎(3 เดือนหลังเหตุฆ่าแม็กกี้และพอล)
‎ตอนนั้นฉันอยู่กับไมลีย์ กับคอนเนอร์
‎มีใครสักคนได้รับโทรศัพท์บอกว่าคุณอเล็กซ์ถูกยิง
‎ฉันกับไมลีย์มองหน้ากัน
‎ตอนนั้นมันฟังดูไม่จริง
‎แล้วก็ได้รับข้อความ "อเล็กซ์ เมอร์ดอห์ถูกยิง ‎ข้างทาง แฮมป์ตันเคาน์ตี้"
‎แล้วเราก็ "นี่มัน... ไม่น่ะ"
‎เงื่อนงําในเซาท์แคโรไลนายิ่งลึกล้ํากว่าเดิม
‎เจ้าหน้าที่บอกทางฟ๊อกซ์นิวส์ว่า ‎ทนายอเล็กซ์ เมอร์ดอห์วัย 53 ปี
‎ถูกยิงและได้รับบาดเจ็บ ‎เมื่อวันนี้ในแฮมป์ตันเคาน์ตี้ เซาท์แคโรไลนา
‎ไม่มีข่าวเรื่องอาการ
‎อเล็กซ์ถูกส่งตัวทางอากาศไปโรงพยาบาล
‎เขาถูกยิงเข้าที่หัว กลางวันแสกๆ
‎ระหว่างที่กําลังเปลี่ยนยางรถอยู่ข้างทาง
‎เรารายงานข่าวว่าอเล็กซ์ เมอร์ดอห์ ‎ถูกส่งตัวทางอากาศไปโรงพยาบาลในซาวานนาห์
‎ไม่เลย
‎ไม่ใช่ เขาบินไปชาร์ลสตัน ไม่ใช่ซาวานนาห์
‎ฟิตส์นิวส์รายงานผิด ‎พวกเขาไม่รู้ว่ากําลังพูดเรื่องอะไร
‎อเล็กซ์อยู่ที่ซาวานนาห์
‎ทนายของเขาโกหกนักข่าว ‎เพื่อไม่ให้นักข่าวไปที่นั่น
‎มันเหมือน พวกเขาจงใจทําให้เราสับสนเหรอ
‎จากนั้นบันทึกการโทรกับ 911 ก็ออกมา
‎แฮมป์ตันเคาน์ตี้ 911 มีเหตุด่วนอะไรคะ
‎ผมหยุดรถ รถผมยางแบน ผมก็เลยหยุดรถ
‎แล้วก็มีคนจอดรถลงมาช่วยผม
‎และคนคนนั้นพยายามจะยิงผม
‎คุณถูกยิงเหรอ
‎ครับ
‎แต่ผมไม่เป็นไร
‎ผมขยับไม่ได้
‎โอเค
‎และเลือดออกเยอะมาก
‎ที่ไหน ที่ส่วนไหนของร่างกาย
‎ผมไม่แน่ใจ ที่หัวสักที่
‎คุณชื่ออะไร
‎อเล็กซ์ เมอร์ดอห์
‎ครับ
‎อ้อ โอเค
‎กว่าเรื่องราวจะเปิดเผยออกมาเต็มที่ ‎ก็ผ่านไปสองวัน
‎อเล็กซ์ไม่รู้สึกว่าตัวเอง ‎จะก้าวเดินไปข้างหน้าได้ ในเส้นทางชีวิต
‎และเขารู้สึกอยากจบชีวิต
‎อเล็กซ์ยอมรับว่าทําผิด
‎ฉันมองว่าพยายามฆ่าตัวตาย
‎เขาคิดว่าสิ่งสุดท้ายที่ต้องทําคือ ‎เจาต้องแน่ใจว่าบัสเตอร์ที่ยังมีชีวิตจะอยู่ได้
‎ถ้าเขาจะจบชีวิต ‎เขาก็อยากให้มันเป็นประโยชน์กับลูกชาย
‎เขาเลยคิดจะจ้างคนที่เขารู้จักมายิงเขาที่หัว
‎ค่ะ เราอยู่ที่...
‎ถนนซัลเกฮัตชี
‎มีผู้ชายคนหนึ่งอยู่ข้างถนน มีเลือดเต็มไปหมด
‎และเขาก็โบกมือ
‎เขานอนแผ่อยู่ตรงนั้นแล้วก็โบกมือเหรอ
‎เขาดูปกติดี แต่มันดูเหมือนจัดฉาก
‎เราก็เลยไม่ได้หยุดรถ
‎ฉันไม่โทษคุณหรอก
‎เรื่องทั้งหมดมันแปลก
‎หลังจากนั้นไม่กี่วัน
‎ผู้คนก็ตั้งคําถามสําคัญ
‎เกี่ยวกับข่าวสารที่มาจากฝั่งทนายของอเล็กซ์
‎ที่อยู่กับเราตอนนี้คือทนายของอเล็กซ์ เมอร์ดอห์
‎เขาไปหาพ่อค้ายา และขอให้ยิงเขาซะ
‎และใน 30 นาที พ่อค้ายาก็ยิงเขาที่หัว
‎การฆาตกรรมลูกชาย ‎และภรรยาของเขาเมื่อ 90 วันก่อน
‎ส่งผลกระทบต่อเขาอย่างมาก
‎คนส่วนใหญ่ผ่านมันไปไม่ได้
‎เขาผ่านมันไปได้ด้วยการใช้โอปิออยด์
‎ภายในสองสัปดาห์
‎อเล็กซ์ เมอร์ดอห์ไปบําบัดอาการติดยาโอปิออยด์
‎และเกือบจะในทันที
‎ตํารวจก็เริ่มสืบดูอดีตของลูกความของอเล็กซ์
‎ที่ชื่อเคอร์ติส เอ็ดเวิร์ด สมิธ
‎เคอร์ติส สมิธคือชายที่ถูกกล่าวหา ‎ว่ายิงอเล็กซ์ เมอร์ดอห์
‎เขาเคยปรากฏตัว ‎ต่อหน้าผู้พิพากษาในแฮมป์ตันเคาน์ตี้ด้วย
‎เจ้าหน้าที่บอกว่า ‎เขาเจอข้อหาช่วยให้ผู้อื่นฆ่าตัวตาย
‎ฉ้อโกงประกัน และอีกมาก
‎ในเวลาต่อมาเคอร์ติส เอ็ดเวิร์ด สมิธกล่าวว่า
‎"ผมรู้สึกเหมือนโดนจัดฉาก"
‎"ผมคิดว่าเขาเรียกผมออกไปช่วย
‎แล้วเขาก็จัดฉากว่าเขาโดนยิง"
‎แต่เคอร์ติสบอกว่าไม่ได้สบคบกับอเล็กซ์ ‎ในการฆ่าเขาแน่นอน
‎ลูกความของคุณบริสุทธิ์ในคดีนี้ไหม
‎เอาเลย
‎ถ้าผมยิงจริง เขาตายไปแล้ว
‎นี่เขายังไม่ตาย
‎รายงานที่บอกว่าลูกความของคุณ ‎ขโมยเงินสํานักงานไปหลายล้านดอลลาร์
‎เขาใช้เงินทั้งหมดซื้อยาเสพติด
‎หรือแบ่งไปใช้กับอย่างอื่นด้วย
‎เท่าที่ผมเข้าใจ เงินส่วนมากถูกนําไปซื้อยา
‎ได้ออกซิโคโดนเยอะเลยนะ
‎แล้วเอ็ดดี้ สมิธคือใคร เอ็ดดี้คนนี้เป็นใคร
‎เราเริ่มที่การค้นข้อมูลเกี่ยวกับเขา
‎สิ่งที่เราพบคือเงินมากกว่า 160,000 ดอลลาร์ ‎ในรูปแบบเช็คเพิ่มจํานวน
‎ส่วนใหญ่จํานวนตํากว่าหนึ่งหมื่น ‎ตั้งแต่ตุลาคม 2020 ถึงพฤษภาคม 2021
‎ผมคํานวณปริมาณออกซิโคโดนดู
‎ว่าชายคนนั้นจะซื้อออกซิโคโดนได้มากแค่ไหน
‎อยู่ได้ 114 ปี
‎นั่นคือถ้าเขาเสพติดย่ําแย่ด้วยนะ
‎เขาไม่ได้เอาเงินไปซื้อออกซิโคโดนแน่ ‎อาจจะซื้อนิดหน่อย แต่ไม่ได้ซื้อจนหมด
‎แล้วมันหายไปไหน เงินอยู่ไหน
‎แต่ประเด็นสําคัญไม่ใช่มันอยู่ไหน ‎แต่เป็น เกิดขึ้นเมื่อไหร่
‎เขาไปฝากเช็ค ‎หลายวันก่อนเกิดเหตุฆาตกรรมสองศพ
‎และหลังจากนั้น ‎เคอร์ติส เอ็ดดี้ สมิธจะได้รับเช็คโดยตรง
‎บางรายการมียอดมากกว่า 24,000 ดอลลาร์
‎แหล่งข่าวบอกฉันว่าทฤษฎีที่น่าเชื่อถือกว่า
‎คือเขาจัดฉากเอ็ดดี้
‎แปลว่าเขาไม่ได้ขอให้เอ็ดดี้ยิงเขา
‎เขาตั้งใจจะ...
‎ทําให้มันดูเหมือนเอ็ดดี้ไปที่นั่นเพื่อยิงเขา
‎แล้วเขาก็ต้องยิงเอ็ดดี้เพื่อป้องกันตัว
‎ฉันคิดว่า... เรื่องนี้น่าสงสัยตั้งแต่ต้น
‎และทําให้เอ็ดดี้เป็นผู้ต้องสงสัยคดีฆาตกรรมเหรอ
‎ไม่ใช่แค่การพยายามฆ่าตัวเขา
‎แต่รวมถึงการฆาตกรรมแม็กกี้กับพอลด้วย
‎(13 กันยายน 2021)
‎ฝ่ายบังคับใช้กฎหมายบอกว่า ‎พวกเขากําลังดูข้อกล่าวหา
‎ว่าเมอร์ดอห์ยักยอกเงิน ‎สมัยอยู่สํานักงานกฎหมายที่ก่อน
‎ที่ครอบครัวเขาก่อตั้งขึ้น
‎เมื่อสักครู่ขณะที่เรายืนอยู่ตรงนี้
‎ปรากฏว่ามีรถยนต์ห้าคัน ‎ของฝ่ายบังคับใช้กฎหมาย
‎ออกมาจากทางเข้าหนึ่งของโมเซลล์
‎ที่นี่ในคอลเลตันเคาน์ตี้
‎เราไม่รู้ว่าเกิดอะไรขึ้น ‎แต่เราจะหาคําตอบให้ได้
‎เราอยากบอกว่ารถของฝ่ายบังคับกฎหมายห้าคัน
‎เพิ่งขับออกไปจากที่นี่
‎ฝ่ายบังคับกฎหมายประกาศว่า ‎พวกเขาจะเปิดการสืบสวนอเล็กซ์ เมอร์ดอห์
‎ในอาชญากรรมทางการเงิน
‎(อีริก อลัน ‎ยูทูเบอร์)
‎ในวันเดียวกันนั้น ผมได้เบาะแสมา
‎ว่าพวกเขากําลังออกหมายค้นโมเซลล์
‎ผมก็เคยคิดว่าน่าจะคุ้มค่ากับการขับไปที่นั่น
‎เอาโดรนขึ้น แล้วดูว่าได้ภาพอะไรบ้าง
‎และในขณะที่ผมบินขึ้น ‎ผมเห็นเหมือนรถของทางการ
‎กําลังขับไปตามทางรถ มุ่งหน้าออกไป
‎ผมก็เลยนึกว่าตลาดวายหมดแล้ว
‎อีกสองสามวันหลังจากนั้น
‎ตอนที่ผมเปิดดูคลิป
‎และดูภาพที่ถ่ายได้ ‎ตอนนั้นแหละที่ผมเห็นปืน
‎ความคิดแวบแรกคือ นี่เรื่องใหญ่
‎ผมได้เบาะแสมาว่ากําลังมีการออกหมายค้น
‎และผมก็ถ่ายได้ภาพพวกเขา ‎กําลังขนปืนแปดกระบอกออกไปจากบ้าน
‎ในภาพเห็นชัดว่าจอห์น มาร์วิน ‎กําลังถือไรเฟิลสองกระบอกไปที่รถ ไม่มีซองปืน
‎พวกเขาขนของอีกสองสามอย่างขึ้นรถ
‎ขับไปที่คอกหมา
‎เอาหมาล่าสัตว์ขึ้นรถ ‎กับของอีกสองอย่าง แล้วก็ขับออกไป
‎จอห์น มาร์วินกับบัสเตอร์ ‎พวกเขาอาจจะไปออกทริปล่าสัตว์กันก็ได้
‎ผมเองก็ไม่แน่ใจ
‎พอรู้ว่ามีคดีฆาตกรรมสองศพ ‎เพิ่งเกิดเมื่อเร็วๆ นี้ บนที่ดินผืนนั้น
‎และคนที่เอาปืนออกไปจากที่ดิน ‎คือพวกเมอร์ดอห์ ไม่ใช่เจ้าหน้าที่
‎มันอาจทําให้ใครคาดเดาไปได้ว่า ‎น่าจะเป็นสักกระบอกในนั้น
‎หรืออาจมีบางกระบอกที่เป็นหลักฐาน
‎ซึ่งสามารถนํามาใช้สู้กับ ‎ครอบครัวเมอร์ดอห์ได้ในระดับหนึ่ง
‎ถ้าฝ่ายบังคับกฎหมายพบอาวุธสังหาร ‎ป่านนี้เราคงรู้ไปแล้ว
‎ปืนพวกนั้นยังคงหาไม่เจอ ‎พวกเขายังตามหาอยู่
‎หลังเกิดเหตุยิงข้างทาง
‎ทุกคนก็รู้ว่าเขาโกหก ถูกจับได้ว่าโกหก
‎ผมคิดว่าตอนนั้นแหละที่คนเริ่มตั้งคําถามสักที
‎ว่าอเล็กซ์ เมอร์ดอห์ ‎มีส่วนในการฆาตกรรมภรรยาและลูกไหม
‎หรืออย่างน้อยที่สุด ‎คนก็รู้ว่าเขาไม่ได้พูดความจริง
‎ว่าเกิดอะไรขึ้นกับเมียและลูกเขา
‎เขากําลังโกหกอะไรสักอย่าง
‎ผมเริ่มมีความรู้สึกไม่ดี ‎กับคนในครอบครัวเมอร์ดอห์
‎เหมือนกับหลายๆ คนในชุมชน
‎และเจ้าหน้าที่ชันสูตรศพ แองเจล่า ท็อปเปอร์
‎ได้กลับไปดูบันทึกของเจ้าหน้าที่ชันสูตร ‎ของแฮมป์ตันเคาน์ตี้
‎และเธอก็ลุกขึ้นมาชี้ให้เห็นว่า
‎เรื่องในปี 2018 มีกลิ่นตุๆ
‎กลอเรีย แซทเทอร์ฟีลด์ อีกคดีที่เงียบหายไป
‎เธอเห็นว่าครั้งนั้น ‎มีการสรุปว่าตายโดยธรรมชาติ
‎ทั้งที่มันเป็นการสะดุดล้ม
‎เธอเห็นว่าตอนนั้นไม่ได้มีการชันสูตรศพ
‎เธอจึงเขียนจดหมายถึงฝ่ายบังคับกฎหมาย
‎และขอให้ทางฝ่ายฯ ช่วยเธอสืบสวนเรื่องนี้
‎ในเวลาเดียวกัน
‎ฝ่ายบังคับกฎหมายก็มีเหตุผล ‎ให้สืบสวนอาชญากรรมทางการเงินของอเล็กซ์
‎และในที่สุด ครอบครัวแซทเทอร์ฟีลด์
‎ก็ได้อ่านบทความจากทั่วรัฐเซาท์แคโรไลนา
‎ว่ามีการชําระเงินหลังการตาย
‎ลูกๆ ของเธอไม่รู้อะไรเลยเรื่องการชําระเงิน
‎พวกเขามองหน้ากันแบบ ‎"ฉันไม่เคยได้เลย นายล่ะ"
‎ตอนที่ข่าวออกมา ลงหน้าหนังสือพิมพ์
‎และอีริกโทรหาฉัน และพูดว่า ‎"มีบางอย่างไม่ถูกต้อง"
‎มันแบบ ให้ตายสิ
‎เด็กๆ ไม่เคยเห็นอะไรเลย
‎ไม่เลย ไม่มีแม้แต่แดงเดียว
‎ดูเหมือนจะมีการฟ้องร้อง
‎มีการรับเงินมา แต่ไม่มีการจ่ายให้ลูกความ
‎ซึ่งดูเหมือนจะเป็นไปไม่ได้
‎เราเลยพูดว่า "เราจะคุยกับพวกเมอร์ดอห์"
‎และเราคาดไว้ว่าจะได้รับคําตอบ
‎ประมาณว่า "อ๋อ ได้สิ แค่เข้าใจผิดกัน"
‎"เงินอยู่ในบัญชีธนาคาร" ‎หรือ "เอาเข้ากองทุนไว้"
‎แต่ว่ามีแค่ความเงียบงัน
‎ดังนั้นสิ่งต่อไปที่เราทําคือ เรายื่นฟ้องทันที
‎เพราะเราต้องมีอํานาจหมายศาล
‎เพื่อขอเอกสารและข้อมูล
‎และเราก็ได้รู้ว่า ‎อเล็กซ์ เมอร์ดอห์ไม่ใช่นักกฎหมาย
‎อเล็กซ์ เมอร์ดอห์เป็นนักขโมยเงิน
‎สรุปก็คือ อเล็กซ์ได้รับเงินมา ‎สี่ล้านสามแสนดอลลาร์
‎ลูกความของเราไม่ได้เงินจํานวนนั้นเลย
‎ศูนย์
‎มันเหมือนเอามีดมาแทงแล้วกรีดเป็นแผลลึก
‎มันกวนใจผม
‎ผมเดือดมาก พอรู้ว่าเรื่องเป็นอย่างนี้
‎เขาเอาชื่อเธอไปใช้ พี่สาวผม
‎สํานักงานกฎหมายสงสัยเขา และเรายืนยันให้
‎นี่ไม่ใช่ครั้งแรกที่เขายักยอกเงิน
‎จากลูกความรายอื่นของสํานักงานเมอร์ดอห์
‎เรามีหลักฐานว่าเขาทําแบบนี้มาหลายครั้งแล้ว
‎สี่ล้านสามแสนไม่น่าใช่การยักยอกครั้งแรก
‎อเล็กซ์ เมอร์ดอห์เคยยักยอกมาแล้วหลายล้าน
‎และการฉ้อโกงเริ่มต้นขึ้นในปี 2015
‎และนําไปสู่การขโมยเงิน ‎ของแซทเทอร์ฟีลด์ในปี 2019
‎รอนนี่กับผมไปพบฝ่ายบังคับกฎหมาย
‎เราติดต่อเอฟบีไอ
‎ถามว่าเราคือจุดเริ่มต้นของการฟ้องข้อหาอาญา
‎ต่อตัวอเล็กซ์ เมอร์ดอห์รึเปล่า ใช่แน่นอน
‎(นิวส์ 2 ‎ข่าวด่วน)
‎เรามีข่าวด่วนเข้ามาที่สถานีค่ะ
‎ฝ่ายบังคับใช้กฎหมายของเซาท์แคโรไลนา
‎ได้เข้าควบคุมตัวอเล็กซ์ เมอร์ดอห์
‎นี่คือภาพถ่ายทําประวัติของเมอร์ดอห์
‎ข้อหาเหล่านี้มีเชื้อไฟมาจาก ‎การสืบสวนของฝ่ายบังคับกฎหมาย
‎ในคดียักยอกเงินกองทุน ‎หลังการตายของกลอเรีย แซทเทอร์ฟีลด์
‎เจ้าหน้าที่กล่าวหาว่า ‎เขาขโมยเงินประกันจํานวนหลายล้าน
‎ซึ่งควรจะมอบให้ ‎ลูกชายของกลอเรีย แซทเทอร์ฟีลด์
‎แม่บ้านของครอบครัวที่ทํางานมายาวนาน ‎และเสียชีวิตหลังจาก
‎เหตุสะดุดล้มที่บ้านของเมอร์ดอห์ ‎ในเซาท์แคโรไลนา ปี 2018
‎(19 ตุลาคม 2021)
‎(134 วันหลังเหตุแม็กกี้และพอล)
‎ในเดือนตุลาคม ปี 2021
‎เมอร์ดอห์ปรากฎตัวต่อหน้าผู้พิพากษา ‎คลิฟตัน นิวแมน ศาลเคลื่อนที่เซาท์แคโรไลนา
‎ศาลขอปฏิเสธไม่ให้ประกันตัว
‎ไม่มีใครในห้องพิจารณาคดีนั้น
‎คาดคิดว่าเขาจะปฏิเสธ ‎ไม่ให้ประกันตัวอเล็กซ์ เมอร์ดอห์
‎ไม่มีใครคิดมาก่อนเลย
‎นั่นคือจุดที่อเล็กซ์ เมอร์ดอห์รู้ตัว
‎"เดี๋ยวนะ ระบบที่เคยเอื้อให้ฉันมัน..."
‎จู่ๆ ก็หวังพึ่งไม่ได้แล้ว
‎อเล็กซ์ เมอร์ดอห์อยู่ในห้องขัง
‎ความลับพร้อมเปิดเผยแล้ว
‎อเล็กซ์เลือกที่จะเงียบ ‎ปฏิเสธไม่ตอบข้อกล่าวหา
‎ว่าเขายักยอกเงิน น่าจะหลายล้านดอลลาร์
‎จากสํานักงานกฎหมายของครอบครัว ‎และจากลูกความของเขา
‎ในเดือนตุลาคม ศาลได้รับหลักฐาน ‎ว่าบัสเตอร์เล่นพนันอยู่ที่ลาสเวกัส
‎และขายทรัพย์สินไปหลายแสนดอลลาร์
‎ให้พ่อของเขา
‎มีการยื่นภาพบางส่วนเป็นหลักฐาน
‎เป็นภาพจอห์น มาร์วินและบัสเตอร์ ‎อยู่ที่คาสิโนในลาสเวกัส
‎ในเวลาเดียวกับที่ ‎อเล็กซ์ เมอร์ดอห์อยู่ในเรือนจําเขต
‎ได้พนันอะไรบ้างไหม
‎ครับ ผมได้ลงพนัน แล้วก็...
‎วันต่อมามีการเขียนบทความว่า ‎ผมเอาเงินกองทุนไปใช้ในทางที่ผิด
‎(ซาก้านักฆ่าเมอร์ดอห์)
‎โดยการเล่นพนันน่ะเหรอ
‎ใช่ มีคนถ่ายรูปผมกับจอห์น มาร์วินที่คาสิโนได้
‎พูดเป็นเล่น
‎อะไรวะ... ล้อเล่นรึเปล่าเนี่ย
‎เปล่า
‎- มีคนจําหน้าแกได้ยังไง ‎- นั่นสิ
‎ผมคงเป็นบุคคลระดับประเทศล่ะมั้ง
‎พอฟังบันทึกสายจากเรือนจํา ‎ฉันว่าน่าสนใจมากที่ได้ฟังอเล็กซ์
‎บางครั้งเราก็รู้นะว่ามีการบันทึกเสียง
‎แต่พอผ่านจุดหนึ่งไป
‎ฉันว่าเราจะเริ่มพูดคุยกันไปตามธรรมชาติ
‎คุยเรื่องใครชนะซูเปอร์โบล์ว ‎เรื่องเนื้อแห้งที่โรงอาหาร
‎นี่ พ่อเก็งถูกเก้าเกม จาก 11 เกม เมื่อ...
‎วันอาทิตย์ เก้าจาก 11 เลยนะ ยากนะ
‎ใช่
‎ชนะได้ซุปมาหกถ้วย
‎เนื้อแห้งสี่‎...
‎ดีแล้ว
‎คู่สนทนารับสายแล้ว ‎โทรแบบจ่ายล่วงหน้าจาก...
‎อเล็กซ์
‎การโทรทุกสายอยู่ภายใต้การเฝ้าระวังและบันทึก
‎- ฮัลโหล ‎- ว่าไง
‎พวกของจิมบอกว่า ‎คณะลูกขุนใหญ่ส่งฟ้องอีกหลายข้อเลย
‎เมื่อวันศุกร์ที่แล้ว ‎แต่ว่าไม่ได้จําเป็นสักนิด รู้ใช่ไหม
‎ใช่ ก็...
‎พวกเขาพยายามจะ ‎โยนทุกอย่างมาให้พ่อ รู้ใช่ไหม
‎รู้ ผมรู้
‎แต่พ่อรับได้
‎สตีเฟน สมิธ กับกลอเรีย ‎กับเรื่องไม่มีมูลพวกนั้น
‎ยังมีคนพยายามพูดอยู่เหรอว่ามีเงื่อนงํา
‎กับการตายของกลอเรีย กับลักษณะการตายน่ะ
‎เมื่อกี้ว่าไงนะ
‎ลักษณะการตายน่ะ ‎ยังมีคนพยายามคิดไปไกลอยู่อีกเหรอ
‎ผมก็ไม่รู้
‎ยังมีคนพูดอะไรเรื่องสตีเฟน สมิธอยู่ไหม
‎- ผมว่าไม่มีใคร... ‎- ไม่มีความเชื่อมโยงกับเราใช่ไหม
‎ใช่ ผมว่าไม่น่าจะมีใคร...
‎เชื่อเรื่องพรรค์นั้นหรอก
‎ทางฝ่ายฯ พูดไหมว่าไม่มีความเชื่อมโยง
‎ไม่ ทางฝ่ายฯ ไม่ได้ปล่อยข้อมูลอะไร
‎พวกเขาไม่แม้แต่จะ... ‎ไม่ออกแถลงการณ์ด้วยซ้ํา เรื่อง...
‎เรื่องล่าสุดคืออะไรนะ
‎มีข้อมูลออกมาเมื่อไม่นานมานี้ เห็นพูดว่ามี...
‎การค้นพบหลักฐานครั้งใหญ่
‎เกี่ยวกับ...
‎คดีฆาตกรรม
‎ใกล้จะครบปีแล้ว ตั้งแต่เกิดเหตุฆาตกรรม
‎และตอนนี้เราเพิ่งจะเริ่มได้ยิน ‎เรื่องหลักฐานทางนิติวิทยา
‎ที่เชื่อมโยงอเล็กซ์ เมอร์ดอห์ ‎เข้ากับที่เกิดเหตุโดยตรง
‎วิล โฟล์กส์ครับ เป็นไงบ้าง
‎เจ้าหน้าที่ชันสูตรบอกว่า ‎พอลกับแม็กกี้ถูกฆ่าตอนประมาณสามทุ่ม
‎จากปากคําของอเล็กซ์ เมอร์ดอห์ ‎เขาไม่ได้อยู่ที่โมเซลล์ จนกระทั่ง 22:07 น.
‎จากนั้นจึงพบว่าลูกกับเมียถูกฆ่าตาย
‎จากแหล่งข่าวของเรา ‎รอยกระเซ็นจากการกระทบด้วยความเร็วสูง
‎ของเหลวบางชนิดที่อยู่บนเสื้อผ้าของอเล็กซ์
‎บ่งชี้ว่าเขาอยู่ที่โมเซลล์ ตอนที่เกิดเหตุฆาตกรรม
‎มันคืออะไร ไม่สําคัญ
‎ที่สําคัญคือมันบอกว่าเขาอยู่ที่ไหน ‎ในขณะที่แม็กกี้กับพอลถูกฆ่า
‎มีแค่ที่เดียวที่เขาจะไปได้ ‎นั่นคือใกล้ตัวเหยื่ออย่างน้อยหนึ่งราย
‎ในตอนที่เหยื่อเสียชีวิต
‎อีกอย่างที่เรามีคือคลิปวิดีโอ
‎จากมือถือของพอล เมอร์ดอห์ ‎เมื่อเวลา 20:44 น.
‎ในคลิปที่อยู่ในมือถือพอล ‎เราจะมองไม่เห็นอเล็กซ์
‎แต่เราจะได้ยินเสียงเขาพูด
‎และประทับเวลาก็คือ ‎ไม่นานก่อนเกิดเหตุฆาตกรรม
‎หลักฐานชิ้นที่สอง
‎ที่บ่งชี้ชัดเจนว่าอเล็กซ์ เมอร์ดอห์ ‎อยู่ในที่เกิดเหตุฆาตกรรม
‎ใกล้กับหรือตรงกับตอนที่เกิดเหตุพอดี
‎และมันเปิดมุมมองในคดีนี้เลย
‎เพราะมันสัมพันธ์กับ ‎การที่อเล็กซ์อาจมีส่วนเกี่ยวข้อง
‎เพราะนี่คือครั้งแรกที่เรารู้ ‎ว่าเขาอยู่ที่นั่นในตอนเกิดเหตุ
‎เขาอาจไม่ได้ฆ่าลูกกับเมียก็ได้ เราไม่รู้แน่ชัด
‎แต่เรารู้ว่าเขาอยู่ที่นั่น ตอนที่สองคนนั้นตาย
‎เรารู้ว่าเขารู้อะไรบางอย่าง ‎เกี่ยวกับสิ่งที่เกิดขึ้นกับพวกเขา
‎รอยกระเซ็นจากการกระทบด้วยความเร็วสูง ‎ซึ่งมาจากการใช้อาวุธความเร็วสูง
‎เช่น ไรเฟิล ยิ่งหากยิงที่ระยะใกล้
‎ฟิตส์นิวส์ยังรายงานด้วยว่า ‎พบมือถือของพอล เมอร์ดอห์
‎บนตัวของเขา ในที่เกิดเหตุ
‎และเราได้ยืนยันกับแหล่งข่าวเดียวกันแล้ว ‎ว่าในมือถือเครื่องนั้นมีคลิปวิดีโอ
‎ซึ่งบันทึกเสียงของอเล็กซ์ เมอร์ดอห์ ‎กําลังคุยกับแม็กกี้ที่เป็นภรรยา
‎ไม่นานก่อนเกิดเหตุฆาตกรรม
‎อเล็กซ์ เมอร์ดอห์ไม่ปรากฏตัวในคลิปวิดีโอ ‎แต่มีเสียงเขากําลังคุยกับเธอ
‎และคลิปนั้นมีประทับเวลา ‎ซึ่งอาจเป็นกุญแจสําคัญในการสืบสวน
‎บรรณาธิการท่านหนึ่งแนะนําว่า
‎เขียนข่าวด่วนรอไว้ได้เลย
‎เผื่ออเล็กซ์ เมอร์ดอห์ถูกตั้งข้อหาฆาตกรรม
‎แต่ผมทําใจเขียนไม่ได้
‎มันเป็นสิ่งที่เลวร้ายมาก ‎เกินกว่าจะทําความเข้าใจ
‎ชายคนหนึ่งฆ่าภรรยากับลูกได้ลง ‎และเป็นเรื่องจริง
‎นี่คือการล่มสลายของวงศ์ตระกูล ‎คือการเสื่อมเสียเกียรติยศ
‎อเล็กซ์ เมอร์ดอห์ ‎ปกติจะเดินเข้าศาลในฐานะนักกฎหมาย
‎แต่สัปดาห์นี้ ไม่เพียงเขาจะถูกปลดจากอาชีพ
‎แต่ยังต้องเจอข้อหาฆาตกรรมสองกระทง ‎จากการตายของภรรยาและลูกชาย
‎ทีมกฎหมายของเมอร์ดอห์ ‎ออกมาตอบทันทีเมื่อบ่ายวันนี้
‎โดยให้แถลงการณ์ที่ส่วนหนึ่งบอกว่า
‎"อเล็กซ์ไม่มีแรงจูงใจในการฆ่าพวกเขา"
‎"เราจะยื่นคําร้องให้พิจารณาคดีโดยด่วนทันที"
‎เรามาที่นี่วันนี้ ‎ด้วยคดีระหว่างรัฐกับริชาร์ด อเล็กซ์ เมอร์ดอห์
‎ที่ถูกส่งฟ้องโดยคณะลูกขุนใหญ่ ‎ประจําคอลเลตันเคาน์ตี้
‎ในคดีหมายเลข 2022 จี. เอส. 15-592
‎ข้อหาฆาตกรรมแม็กกี้ เมอร์ดอห์
‎หมายเลข 2022 จี. เอส. 15-593 ‎สําหรับข้อหาฆาตกรรมพอล เมอร์ดอห์
‎ริชาร์ด อเล็กซ์ เมอร์ดอห์
‎ถ้านั่นคือชื่อของคุณ กรุณายกมือขวาขึ้น
‎คุณจะสละสิทธิ์อ่านคําฟ้องไหม
‎ครับ
‎คุณจะให้การว่ายังไง ริชาร์ด อเล็กซ์ เมอร์ดอห์
‎คุณมีความผิดหรือไม่มี
‎ในข้อหาอาญาร้ายแรงที่มีการส่งฟ้อง
‎ไม่มีความผิดครับ
‎- คุณจะรับการพิจารณาคดียังไง ‎- โดยพระเจ้าและประเทศครับ
‎ขอบคุณครับ
‎ศาลขอปฏิเสธการประกันตัว
‎ขอบคุณทุกท่าน
‎ฉันคิดว่าคุณอเล็กซ์
‎ที่เผชิญแรงกดดันจากสื่อ จากศาล
‎น่าจะใกล้ระเบิดแล้ว จากทุกข้อหา ‎ฉ้อโกง โกหก ยักยอก
‎ฉันเชื่อว่าอเล็กซ์ เมอร์ดอห์ฆ่าพอลกับแม็กกี้
‎ผมไม่สนว่าคุณเป็นใคร เคยทําอะไรมา ‎ไม่มีใครควรมาเจอเรื่องแบบนี้
‎ทุกอย่างที่คุณอเล็กซ์ต้องเผชิญอยู่ในตอนนี้
‎ถ้าทุกข้อกล่าวหาเป็นเรื่องจริง งั้นก็...
‎คุณก็สมควรได้รับกรรมแล้วล่ะ
‎ทุกคนเป็นทุกข์จากความผิดพลาดพวกนั้น
‎บางความผิดพลาดก็ร้ายแรงกว่า ‎และเราเอามันกลับมาไม่ได้
‎สิ่งที่ผมเสียไปคือส่วนหนึ่งในหัวใจ ที่ใหญ่มาก
‎(บินสูงๆ นะ มัล)
‎ผมหลงทาง
‎เริ่มกลับไปปาร์ตี้เหมือนสมัยเป็นวัยรุ่น
‎ทําตัวงี่เง่าอยู่พักหนึ่ง
‎พยายามจะวิ่งหนีจากทุกอย่าง
‎ไม่รู้สิ ผมแค่คิดว่าทุกคนเข้าใจผิด
‎กับสิ่งที่เกิดขึ้น
‎ผมได้ยินอะไรมาต่างๆ นานา ‎ได้ยินคนบอกว่าพอลควรตายแล้ว
‎เขาทําพลาด และมีหลายคนต้องเป็นทุกข์
‎แต่ไม่มีใครสมควรตายหรอก
‎หลังอุบัติเหตุเรือชน ‎และการฆาตกรรมพอลกับแม็กกี้
‎ทุกคนในชุมชนพากันสะเทือนใจอย่างมาก
‎ฉันเองก็เจอช่วงหดหู่ไปหลายรอบ
‎พยายามจะรับมือ
‎แต่ก็พยายามจะเป็นคนปกติอายุ 20 ด้วย
‎การได้มานั่งที่นี่วันนี้ ‎และบอกเล่าเรื่องราวของฉัน
‎โดยที่ไม่ต้องรู้สึกกลัวอีกต่อไป
‎ได้พิจารณาอารมณ์ความรู้สึกที่ถูกกดเอาไว้
‎รวมทั้งสิ่งที่ฉันพยายามจะลืม ‎ฉันว่านั่นคือความแข็งแกร่ง
‎ความสัมพันธ์ของเราเปลี่ยนไปมาก หลังจากสี่ปี
‎ฉันกลับไปใช้เวลาเที่ยวเล่นกับไมลีย์ได้ยากมาก
‎หลังจากที่เราเสียมัลลอรี่ไป ‎เพราะฉันเองก็รู้สึกผิด
‎ไมลีย์กับมัลลอรี่ก็สนิทกันเหมือนกัน
‎และฉันไม่อยากให้มันเหมือนว่า ‎ใครจะมาแทนที่ใคร
‎ในชีวิตเราแต่ละคน
‎เราเป็นหนึ่งในกลุ่มคนเพียงกลุ่มเดียว ‎ที่เข้าใจว่าเรากําลังสู้กับอะไรอยู่
‎ฉันคิดถึงเธอทุกวัน ‎และการใช้ชีวิตต่อไปโดยไม่มีเธอมันก็ยาก
‎แต่วิธีให้เกียรติเธอวิธีหนึ่ง...
‎คือพูดชื่อเธอต่อไป
‎ตอนนี้ฉันมองว่าความยุติธรรมคือ
‎การได้คําตอบที่เราต้องการ ‎ฉันอยากรู้ว่าเกิดอะไรขึ้นกับกลอเรีย
‎เจ้าหน้าที่รัฐเซาท์แคโรไลนา ‎กล่าวว่าได้รับอนุญาต
‎จากทนายทรัพย์สินของแซทเทอร์ฟีลด์ ‎ให้ขุดศพกลอเรีย แซทเทอร์ฟีลด์ขึ้นมาได้
‎และสืบสวนลักษณะการเสียชีวิตเพิ่มเติม
‎ฉันอยากรู้ว่าใครฆ่าพอลกับแม็กกี้ ‎และใครฆ่าสตีเฟน
‎ฉันยังคิดเหมือนเดิม ‎ว่าคุณอเล็กซ์ซ่อนอะไรเอาไว้อยู่
‎และถ้าคุณได้เจอเขา
‎ฉันแน่ใจว่าคุณก็จะรู้สึก
‎คู่สนทนารับแล้ว
‎การโทรทุกสายอยู่ภายใต้การเฝ้าระวังและบันทึก
‎- ไง ‎- ไง
‎ทําอะไรอยู่
‎ไม่ได้ทําอะไร ว่าไง
‎บัส พ่อว่าจะถามหน่อย
‎Netflix เอาเรื่องนี้ไปเผยแพร่เหรอ
‎(อเล็กซ์ซื้อกรมธรรม์ ‎ประกันเชิงพาณิชย์ให้โมเซลล์)
‎(หนึ่งเดือนก่อนที่กลอเรียจะเสียชีวิตที่นั่น)
‎(เขาได้รับเงินมากกว่า 4,300,000 ดอลลาร์)
‎(จากการขอเอาประกัน ‎เนื่องด้วยการเสียชีวิตของเธอ)
‎(ในตอนที่การถ่ายทําเสร็จสิ้น)
‎(การสืบสวนสาเหตุการตายของกลอเรีย ‎ยังดําเนินต่อไป)
‎(มาร์ค ทินสลีย์ ทนายของครอบครัวบีช ‎ยื่นฟ้องคดีมรณกรรมโดยมิชอบ)
‎(จากการเสียชีวิตของมัลลอรี บีช ‎เดือนกุมภาพันธ์ ปี 2019)
‎(ในตอนที่การถ่ายทําเสร็จสิ้น ‎คดีนี้ก็ยังไม่เข้าสู่การพิจารณา)
‎(ครอบครัวเมอร์ดอห์ปฏิเสธต่อสาธารณะ ‎ว่าตนไม่มีส่วนเกี่ยวข้องใดๆ)
‎(กับการเสียชีวิตของสตีเฟน สมิธ)
‎(อเล็กซ์, แรนดี้, จอห์น มาร์วิน ‎และบัสเตอร์ เมอร์ดอห์)
‎(ไม่ได้ตอบรับคําขอสัมภาษณ์ของเรา)
‎(โฆษกของตระกูลกล่าวว่า ‎พวกเขาไม่ขอออกมาพูดอะไรในตอนนี้)
‎(วันที่ 14 ก.ค. 2022 อเล็กซ์ เมอร์ดอห์ ‎ถูกตั้งข้อหาฆาตกรรมภรรยาและลูก)
‎(เขาให้การว่าตนไม่มีความผิด)
‎(หากศาลตัดสินว่าผิด เขาต้องเจอโทษ ‎จําคุกตลอดชีวิตโดยไม่มีทัณฑ์บน)
‎(คําบรรยายโดย อัจฉริยา สุกใส)